Antanas Nedzinskas

Antanas Nedzinskas (g. 1981 m. kovo 15 d. Alytuje) – Lietuvos politikas, dainininkas, radijo stoties „Lietus“ laidos „Dainos, šokiai, estrada" vedėjas, dienraščio „Lietuvos žinios" priedo „LŽ gidas" komentatorius.

 Biografija 

Motina – Stasė Nedzinskienė, pedagogė, Alytaus Panemunės vidurinės mokyklos fizikos mokytoja ekspertė ir direktoriaus pavaduotoja ugdymui, keturias eilėraščių knygas išleidusi poetė.„Keistuolio Antano mama“ Aldona Jankauskienė 2009-01-26 05:02 

Antanas Nedzinskas baigė Alytaus Panemunės vidurinę mokyklą, Vilniaus universiteto Komunikacijos fakultete studijavo bibliotekininkystę ir ryšius su visuomene (2000–2006 m.), jam suteiktas magistro kvalifikacinis laipsnis. Studijų metais Antanas Nedzinskas sudarė visatekstę gamtininko Vytauto Nedzinsko straipsnių duomenų bazę ir parašė knygą „Vytauto Nedzinsko pašaukimas" (išleista 2005 m.).

Nuo 2005 m. rugsėjo mėn. Antanas dalyvavo realybės šou „Dangus“, kurio metu atsiskleidė kaip savitą humoro jausmą turintis atlikėjas. Šou metu Antanas Nedzinskas rašė ironišką tinklaraštį.http://whatson.delfi.lt/archive/article.php?id=7727151

2006 m. Antanas Nedzinskas dalyvavo Eurovizijos konkurso nacionalinėje atrankoje. 2007 m. tapo Dzūkijos senovinės technikos klubo nariu,  dalyvauja senovinės technikos žygiuose ir paraduose. Antanas Nedzinskas turi du automobilius „Volga" (GAZ-21); kolekcionuoja 1960–1990 m. lietuviškos estrados kūrinius: renka išlikusius įrašus (vinilines plokšteles).

2008 m. rinkimuose į Seimą Antanas Nedzinskas antrajame ture įveikė buvusį ministrą ir Seimo narį Vidmantą Žiemelį (atitinkamai 47,82 proc. ir 47,41 proc. balsų) ir buvo išrinktas į Seimą. Juo buvo iki 2012 m.

2020-2024 m. Trakų rajono savivaldybės tarybos narys.

2024 m. Lietuvos Respublikos Seimo rinkimuose išrinktas į Seimą daugiamandatėje rinkimų apygardoje pagal LSDP sąrašą.

 Apdovanojimai 
 2005 m. Vytauto Nedzinsko vardo premija.

 Diskografija 
 „Antanas – Fontanas“, 2005;
 „Antanas – Šampanas“, 2007;
 „Antanas – Gurmanas“, 2008 (preliminariai);
 „Už Antaną”, 2024.

 Nuorodos 
 2008 m. Lietuvos Respublikos Seimo rinkimai;2008 m. Lietuvos Respublikos Seimo rinkimai – Tautos prisikėlimo partija – Iškelti kandidatai 
 Asmeninis Antano tinklalapis.

 Išnašos 

Kategorija:Lietuvos dainininkai
Kategorija:Seimo nariai
Kategorija:Lietuvos kolekcionieriai